Document ID: /roh_data/filtered/fineweb-2-filterrobots_roh.jsonl.gz/23413

Ovra electrica Tschamut
L'ovra electrica da Tschamut
Tarcisi Hendry
El cudisch da Tujestch descriva Teofil Schmid il svilup dils endrizzaments dallas ovras electricas en Tujetsch. L'emprema da quei gener vegn eregida 1918 sin iniziativa privata ella resgia dils Solivas a Gionda. Quella ovra surveva als hotels Cruna ed Alpsu, a Maurus Berther ed als cussadents dil mulin. Cun quella ovra ein ils Tuatschins buca cuntents, l'aua duei survir a tuts e perquei vegn 1918 surdau ad ina societad la cumpetenza da far diever dall'aua dil dutg da Salins ed ereger ina ovra cumineivla.
A Tschamut existeva ei dapi 1925 in'ovra electrica che furneva forza per quei vischinadi e per part naven da 1928 era per Selva. Fundatur e proprietari da quella fatschenta ei Carli Cavegn staus. Pli tard ei quell'installaziun vegnida surdada a Gotlieb Attiger-Cavegn che fuva domiciliaus a Tschamut.
Suenter il barschament dil vitg da Selva (1949) ei il contract vegnius sligiaus e quei muort munconza da forza (capacitad) da quella installaziun. Cun sustegn dalla confederaziun, dil cantun e dil comite d'agid per Selva eisi reussiu d'ereger in conduct electric en quels dus vischinadis che ein vegni ligiai cun l'installaziun electrica Sedrun igl onn 1953.
Ovra electrica Tschamut